Medlemsnyt+november+2010

Kære X,

Der sker en masse i fødevarefællesskabet for tiden. Vi er bl.a. blevet nomineret til en pris, der uddeles i aften!! Læs mere om det og meget andet herunder...

Torsdag d. 25. november kan du slippe for at lave mad! Vi afholder hyggelig fællesspisning i Folkets Hus kl 18. Prisen er 30,- for voksne og børn kommer med for halv pris. Tilmeld dig her på wikien og betal nede i butikken i Korsgade senest onsdag d. 17. november. Du kan også melde dig på en vagt i køkkenet på vagtplanen.
 * Fællesspisning d. 25/11**

Som noget nyt holder vi nu faste info-møder for nye medlemmer i forbindelse med fødevarefællesskabets fællesspisningsarrangementer i Folkets Hus. Info-møderne vil ligge i tidsrummet kl. 17-18 lige før spisningen. Næste info-møde er til fællesspisningen d. 25/11. Kom glad!
 * Info-møde for nye medlemmer!**

Vesterbrogruppen har holdt sit første møde og er i gang med at planlægge opstarten af den nye afdeling. Største udfordring lige nu er at finde et egnet lokale. Derfor: Giv gruppen besked, hvis du kender et godt sted, hvor I vil kunne se en lokal grøntsagskanon skyde op.
 * Ny afdeling undervejs på Vesterbro**

Gruppens næste møde er mandag d. 15. november og interesserede er selvfølgelig meget velkomne. Hvis man hører om et lokale eller har andre idéer til hvad en Vesterbro-afdeling skal indeholde, så meld jer til næste møde eller send en mail til vesterbro@kbhff.dk.

Fødevarefællesskabet har fået et tilbud på nogle rigtig lækre fair trade øko-bomuldsposer i specialdesign til vores grøntsager! Men der er en hage ved det: Pg.a. det særlige design, skal vi minimum skal købe 5000 stk! Og i den mængde vil poserne koste 180.000 kroner alt inklusive!
 * Funding-gruppe**

De penge har vi jo ikke lige på lommen, så vi vil forsøge at skaffe dem ved hjælp af fundraising i stedet. Derfor har kollektivgruppen nedsat en funding-gruppe, der skal arbejde med at fundraise til fødevarefællesskabet. Så hvis du er god til finde mulige sponsorer og skrive fondsansøgninger - eller har lyst til at lære det - så er du meget velkommen i funding-gruppen. Kontakt gruppens tovholder Nina på: ninaboelslund@hotmail.com.

Den vagt, som vi fortsat har sværest ved at få besat, er kassemester-tjansen. Derfor har vi nu sat en ekstra kassemester-lærling på vagtplanen. Dels for at aflaste kassemesteren yderligere, men også for at gøre det endnu nemmere at komme i gang med en af de vigtigste tjanser i butikken. Du skal ikke være ked af, hvis du ikke er den store økonomi-ekspert: Du får kyndig vejledning undervejs!
 * Tag en tjans i kassen!**

Og så var der den nominering: Københavns Fødevarefællesskab er blevet nomineret til Food on Film-prisen, der uddeles i forbindelse med visningen af mad-dokumentaren Fresh i aften kl 19.00 i Grand Teatret. Prisen sætter fokus på de mange initiativer, "der stikker op fra undergrunden og udmærker sig ved deres evne til at nytænke og løse en række af tidens problemer med fremsynede løsninger." Yeah!
 * KBHFF nomineret til Food on Film-prisen!**

Det var alt for denne gang. Vi ses i butikken i Korsgade. :-)

Kærlig hilsen, dit fødevarefællesskab

-- Københavns Fødevarefællesskab www.kbhff.dk info@kbhff.dk